***Paracephennium*** er en slekt av små perlebiller som nå blir regnet til familien kortvinger (Staphylinidae). De er rovdyr som har spesialisert seg på midd. Mange av artene kan ligne på små maur.

Utseende
--------

Cephenniini er knøttsmå til små biller (0,5 - 3,5 mm), som oftest forholdsvis slanke og blanke, nakne eller med oppstående hår. Denne gruppen kjennes vanligvis lett fra andre perlebiller på at pronotum er forholdsvis stort og bredt, vanligvis tydelig bredere enn dekkvingene. **Hodet** er lite og mer eller mindre rundt, og skilt fra brystet med en tydelig "hals". Fasettøynene er små og utstående med ganske få fasetter, noen arter mangler fasettøyne. Antennene er ganske lange og kraftige, trådformede eller svakt kølleformede, og består av 11 ledd. Palpene er ofte forholdsvis lange og kølleformede. Brystskjoldet (pronotum) er vanligvis omtrent så langt som bredt og mye smalere enn dekkvingene. Ofte har det en tverr-rekke av dype groper nær roten. **Dekkvingene** dekker vanligvis hele bakkroppen. De er ofte ovale på form og bredest omkring midten. Hos mange arter har de noen dype groper ved roten. **Beina** er forholdsvis lange med fortykkede lår, ellers slanke. Fremlåret er ofte kledt med "sugekopper" som hjelper dem holde fast på byttet. Føttene er fem-leddete.

Levevis
-------

Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Billene er ganske vanlige på litt fuktige steder, som i løvstrø, under steiner og i råtten, død ved. En god del arter lever i maur- eller termitt-tuer.

Utbredelse
----------

Slekten er kjent fra Costa Rica.

Systematisk inndeling
---------------------

**Treliste**
* Ordenen biller, **Coleoptera**
	+ Underordenen Polyphaga
		- Overfamilien åtsel- og rovbiller, **Staphylinoidea**
			* Familien kortvinger, Staphylinidae Latreille, 1802
				+ Underfamilien **perlebiller, Scydmaeninae** Leach, 1815
					- Gruppe Cephenniitae Reitter, 1882
						* Stammen **Cephenniini** Reitter, 1882
							+ Slekten ***Paracephennium*** O'Keefe, 1999  - 8 arter
								- *Paracephennium falini* Jałoszyński, 2012
								- *Paracephennium impressum* Jałoszyński, 2012
								- *Paracephennium laselva* O'Keefe, 1999
								- *Paracephennium monteverde* O'Keefe, 1999
								- *Paracephennium newtoni* O'Keefe, 1999
								- *Paracephennium penasblancas* O'Keefe, 1999
								- *Paracephennium pumilio* Jałoszyński, 2012
								- *Paracephennium sanjoseanum* Jałoszyński, 2012

Referanser
----------

1. ↑  «Artsdatabankens artsopplysninger». Artsdatabanken. 15. november 2020. Besøkt 15. november 2020.
2. ↑  «Artsdatabankens navneopplysninger med artstre». Artsdatabanken. 15. november 2020. Besøkt 15. november 2020.
3. ↑  O'Keefe, S.T. 1999. The Scydmaenidae of Costa Rica: I. Leptochromus Motschulsky, Eutheia Stephens, and Paracephennium gen. n. (Coleoptera: Scydmaenidae). Koleopterologische rundschau 69: 67–81.
4. ↑  Jałoszyński, P. (2012) Three new species of Paracephennium O’Keefe from Costa Rica (Coleoptera: Staphylinidae: Scydmaeninae). *Genus* 23 (2): 249-256.

Eksterne lenker
---------------

* (en) *Paracephennium* i Global Biodiversity Information Facility Rediger på Wikidata

* *Paracephennium* – detaljert informasjon på Wikispecies Rediger på Wikidata